Ezinne fikk nytt avslag
ARTIKKELEN ER OVER FIRE ÅR GAMMEL - Vi har søkt om å få stipend til henne, nå igjen. Men det ble avslått, bekrefter generalsekretær Kjetil Hildeskor i Norges friidrettsforbund. Norges raskeste kvinne hadde såkalt B-stipend fra toppidrettsorganet til Norges idrettsforbund forrige sesong. Da Olympiatoppen i januar foretok tildelingen av stipendene til topputøverne i friidrett foran VM-sesongen 2015, ble Ezinne Okparaebo vraket.Det var hun ikke alene om. 14 friidrettsutøvere hadde A (120 000 kroner), B (70 000) eller utviklingsstipend (60 000) i fjor. Nå reduserte toppidrettssjef Tore Øvrebø antallet til seks, i første omgang. Dobbel OL-gullvinner Andreas Thorkildsen ble degradert fra A til B-stipendutøver, mens EM-sølvvinner Henrik Ingebrigtsen rykket opp fra B til A-utøver. Etter å ha klaget på tildelingen, ble norsk friidrett tildelt tre B-stipender - til mellomdistanseløper Ingvill Måkestad Bovim, høydehopper Tonje Angelsen og lengdehopper Margrethe Renstrøm - og et utviklingsstipend til en ikke navngitt utøver i «andre omgang».Ezinne Okparaebo, som var nær ved å vinne EM-bronsemedalje på 60 meter i inne-EM for to uker siden, oppfylte fortsatt ikke Olympiaoppens kriterier for tildeling. Det gjorde hun heller ikke etter supertiden i EM i Praha i begynnelsen av mars. Olympiatoppens begrunnelse, ifølge Olympiatoppen-coach Hanne Haugland, er at tildelingen er foretatt. Den foretas og blir avsluttet i januar. Generalsekretær Kjetil Hildeskor forreller at avslaget på Okparaebo-søknaden kom umiddelbart. - Ja, vi fikk beskjed om at det er avsluttet. Vi har gitt uttrykk for at vi ikke er fornøyd med det. Men vi har fått signaler om at vi kan komme til å få tildelt «optimaliseringsmidler», sier han. Det er midler som kan brukes til deltakelse på felles treningsleir og forberedelser til sesongen for Ezinne Okparaebo. Ettersom hun er en av 28 prioriterte friidrettsutøvere på en liste fra forbundet, har hun også tilgang til Olympiatoppens medisinske tjenester og treningssenter ved Sogn i Oslo.- Hvor mye penger dreier det seg om? - Det vet jeg ikke, vi vet heller ikke om vi får det, svarer Kjetil Hildeskor på spørsmål om optimaliseringsmidlene. Jaysuma Saidy Ndure (30), Norges raskeste mann, ble også vraket fra stipendordningen foran kommende sesong. Han hadde B-stipend i fjor, men får formelt sett null i år - et halvt år før friidretts-VM i Beijing. (Saken fortsetter under videoen) Det er også et spørsmål hvor vidt han får en utøverkontrakt med friidrettsforbundet. Jaysuma Ndure har stått utenfor landslaget tidligere, og han kan komme til å gjøre det igjen.Forbundets sportssjef Ronny Nilsen og Ndures klubb BUL er imidlertid i samtaler angående samarbeid om en utøveravtale for ham. - Vi har en god dialog og har hatt møte med BUL. I dag (fredag) kom BUL med et forslag. Det skal vi vurdere, sier Ronny Nilsen til VG. - Vil Ndure selv ha en slik kontrakt med forbundet? - Jeg regner med det, i og med at vi har fått et utkast til kontrakt fra klubbens hans, BUL, svarer forbundets sportssjef.
Ezinne Okparaebo (27) ble først vraket fra Olympiatoppens stipendordning. Nå har hun fått avslag etter klage og søknad nummer to fra friidrettsforbundet.